EELNÕU

2. lugemine

# JÕELÄHTME VALLAVOLIKOGU

## M Ä Ä R U S

Jõelähtme 13. veebruar 2025 nr

#### Jõelähtme valla 2025. aasta eelarve

#### Määrus kehtestatakse kohaliku omavalitsuse korralduse seaduse § 22 lg 1 p 1, kohaliku omavalitsuse üksuse finantsjuhtimise seaduse § 22 ja Jõelähtme valla põhimääruse § 36 ja § 37 alusel ning arvestades Jõelähtme Vallavalitsuse ettepanekut.

**§ 1. Jõelähtme valla 2025. aasta eelarve kinnitamine**

Kinnitada vastavalt määruse lisale nr 1 Jõelähtme valla 2025. aasta eelarve detailsus ning põhitegevuse tulude eelarve summas 19 659 281 eurot, põhitegevuse kulude eelarve summas 19 239 152 eurot, investeerimistegevuse eelarve summas -1 275 609 eurot, finantseerimistehingute eelarve summas 784 913 eurot ning likviidsete varade muutus summas   
-70 567 eurot.

**§ 2. Volituste andmine vallavalitsusele**

1. Jõelähtme Vallavalitsusel on õigus seada põhjendatud vajadusel piiranguid hallatavate asutustele ja vallavalitsuse struktuuriüksustele 2025. aasta vallaeelarves ettenähtud kulutuste osas.
2. Volitada Jõelähtme Vallavalitsust liigendama eelarvet detailsemalt tegevusalade, hallatavate asutuste ja valdkondade ning kontogruppide lõikes.
3. Volitada Jõelähtme Vallavalitsust 2025. aasta vallaeelarves kajastatud investeeringute rahastamiseks võtta laenu kuni summas 1 000 000 eurot.
4. Volitada Jõelähtme Vallavalitsust infotehnoloogiliste vahendite soetamiseks sõlmima rendilepingut kuni viieks aastaks summas kuni 110 000 eurot.
5. Volitada Jõelähtme Vallavalitsust sõiduauto soetamiseks sõlmima kapitalirendilepingut kolmeks aastaks summas kuni 25 000 eurot.
6. Eraldada MTÜ Iru Ämma Klubi’le 3000 eurot Iru külamaja kommunaalkulude ja külaplatsi (Ämma tee 20 ja 20b) kinnistute hoolduskulude katteks.

**§ 3. Määruse rakendamine**

Määrus jõustub 1. jaanuarist 2025.

Väino Haab

vallavolikogu esimees